बनारस कई अलग अलग स्वादों के लिए जाना जाता है। यहां पपीते का हलवा और उसकी मीठी चटनी भी बनाई जाती है। पपीते के इस स्वाद की बात ही कुछ और है। चोलापुर ब्लाक के गड़खरा गांव में पपीते की खेती करने वाले लोग इस खास हलवे को बनाने का तरीका बताते हैं। कच्चे पपीते को छीलकर उसे कद्दूकस कर लेते हैं। इसे उबालकर घी में भूनें। फिर धीरे धीरे दूध और चीनी डालकर पकाया जाता है। जैसे जैसे चीनी घुलती है, वैसे वैसे पपीते का एक नया अवतार तैयार हो जाता है।